न गै नेया कोई सुयोग मिलदा ऐ। शहरियें दे मूहैं पर अश्कै मनहूसगी दा पलस्तर होए दा ऐ। जां फी टेप कन्ने बुल्ल सी उड़े दे न। जीवन थमां हास्सा नां दी चीज लुप्त होआ करदी ऐ। इस करी व्यगकार इनें लोकें आसते उन्दी सेहते आस्तै उन्दे मुर्दा जहन (दी तन्दरुस्ती आस्तै) गी जगने आस्तै हासे दा स्हारा लैंदा ऐ ते उन्दी रजाना जिन्दगी पर नेया तब्सिरा करी जन्दा ऐ जे बोर कोला बोर आदमी बी हाय ! हाय ! !करी बवै। व्यंगकार बड़े स्मार्ट मूड़ च कोई मर्मे आली गल्ल आखी जन्दा ऐ। ओ गल्ल आखदा ऐ, फट्ट नईं मारदा। फी बी पाठक दे मन पच्छ लगदे चलदे न, उसदे सरकंडे उब्बरदे न,। उसी हासा औंदा ऐ पर हासे च बेबसी दा दर्द, अपनी मानसिकता पर पच्छोता ते मुक्ख पातर कन्ने हमदर्दी होन लगी ऐ।